cyanic-selkie/wikianc huggingface dataset:
Likums
Saistība ar morāli
Domājot par likuma un morāles saistību, der ņemt vērā morāles un ētikas jēdzienu saistību un atšķirību — kā viens, tā otrs attiecas uz indivīdu savstarpējo attiecību kontroli un taisnīguma uzturēšanu. Taču, ja par ētiku biežāk runā kā par saistāmu ar katra atsevišķa indivīda nostāju dažādos jautājumos, tad morāle vairāk attiecas uz sabiedrības nostāju kopumā. Līdzīgā kārtā arī likums attiecas uz indivīdu savstarpējo attiecību kontroli un taisnīguma uzturēšanu, bet pretendē uz to, ka pauž sabiedrības nostāju kopumā. Taču starp likumiem (vismaz sekulārajiem) un morāli ne vienmēr ir loģiska vai nepieciešama atbilstība, kaut arī sabiedrība parasti vairāk vai mazāk cenšas panākt šādu atbilstību. Savukārt uzskats, ka likums ir netaisnīgs vai amorāls, var kalpot par iemeslu tam, ka indivīdi likumam nepakļaujas.
Ētika atšķiras no likuma ar to, ka tā nav rakstītie noteikumi — tā pieprasa "pakļauties ne vien likuma burtam, bet arī tā garam". Ētika ir tas, kas attiecas uz morāli — tā rēķinās ne vien ar rīcību, bet arī tās motīvu, tāpēc var teikt, ka tās standarti ir augstāki nekā likumam. Likums bieži vien nosaka tikai uzvedības minimālos standartus sabiedrībā, taču ētika attiecas arī uz to, ko likums nenosaka kā obligātu. Taču plašākā nozīmē arī likumi ir interpretējami - tie tikai formulē mērķus, uz kuriem tiekties, jo, teiksim, tas, ka pastāv kāds likums, nenozīmē, ka visi to godprātīgi ievēros.
Ietekme uz sabiedrību
Ne tikai sabiedrības ietekmē tiek mainīti likumi, bet arī likuma ietekmē mainās sabiedrības morālie uzskati. Deivids Naiberts (David Nibert) šajā sakarā raksta par likuma "metafizisko iedabu" — likumam var būt ideoloģiskas kontroles vara, jo, kad tas tiek ieviests, tas laika gaitā tiek pieņemts kā atbilstīgs sabiedrības morālajiem uzskatiem. Viņš atsaucas uz sociologa Roberta Kidera (Robert Kidder) rakstīto, ka likums mūsdienās kļuvis par "dievu un garu, kuru eksistence kļuvusi apšaubāma un kuru autoritāte ir izzudusi no politiskās dzīves, aizvietotāju. Baznīcai un valstij tiekot nošķirtām un zinātnei un racionalitātei pārņemot galveno ideoloģiju, pasaulē, kurā valda sekulāra politika, Dieva vārds ir kļuvis maznozīmīgs. Lai aizpildītu tukšumu, kas radies pēc reliģisko mistēriju zuduma, mēs esam pacēluši LIKUMU mistiskas nozīmības augstumā".
Jāņmuiža
Jāņmuiža var būt:
Plašsaziņas līdzekļi
Plašsaziņas līdzekļi vai masu saziņas līdzekļi ir jebkurš rīks, kuru izmantojot var veikt plašsaziņu — ziņojumi tiek nogādāti no sūtītāja plašai auditorijai. Tos var iedalīt divās lielās grupās — drukātajos plašsaziņas līdzekļos un elektroniskajos plašsaziņas līdzekļos. Nozīmīgākie plašsaziņas līdzekļi ir internets, televīzija, radio, prese un kino. Tos galvenokārt izmanto, lai sabiedrībai nodotu informāciju, ziņas. Var izmantot arī izglītībā, komercijā, izklaidē. Nereti plašsaziņas līdzekļus izmanto propagandai un masu kultūras izplatīšanai. Reliģijā vai politikā par plašsaziņas līdzekli var uzskatīt arī publisko runu un pasākumu organizēšanu.
Plašsaziņas līdzekļu ietekme
Plašsaziņas līdzekļiem ir ļoti liela ietekme uz mūsdienu sabiedrību, tāpēc šo sfēru mēdz saukt arī par “ceturto varu”. Šo rīku galvenokārt izmanto, lai sabiedrībai nodotu informāciju un ziņas, kā arī izglītībā, komercijā un izklaidē. Lai piesaistītu klientus, reklāmas un sludinājumi tiek izplatīti ar plašsaziņas līdzekļu palīdzību.
“Ceturto varu” izmanto arī propagandas nolūkos, jo daudzi cilvēku izplatītajai informācijai tic uz vārda, tādā veidā panākot valdībai vai citiem progagandas izplatītājiem sev vēlamo. Kā piemēru var minēt 1991. gada Augusta puču, kad 19. augusta vakarā OMON kaujinieki vispirms iebruka Preses namā, lai pārtrauktu Latvijas Televīzijas translētos raidījumus. Viena no pēdējo gadu plašsaziņas līdzekļu problēmām ir viltus ziņu izplatīšana.
Vēsture
Plašsaziņas līdzekļu vēsture lielā mērā caurvijas ar saziņas līdzekļu vēsturisko attīstību. Sākotnēji tā galvenokārt bija saistīta ar presi, radio un televīziju. Termins "plašsaziņas līdzekļi" ar mūsdienu izpratni izveidojās 1960. gados.
Betele
Betele (Piper betle) ir melnajam piparam un kavai līdzīgs Piperaceae dzimtas augs. Beteles ir mūžzaļi ziedaugi, kas ir izplatīti un lietoti galvenokārt Āzijā, kur tā lietošana ir nozīmīga vietējās kultūras sastāvdaļa. Tas tiek lietots kā viegls stimulants, kā ārstniecības augs un garšaugs. Lietojot to kā stimulantu, beteles lapas tiek košļātas līdz no tām izsūkta sula, pēc tam lapas tiek izspļautas.
Latvijas Tehniskā divīzija
Tehniskās divīzijas sastāvs
Artilērijas inspektoram bija pakļauti:
1. aprīlis
1. aprīlis ir gada 91. diena pēc Gregora kalendāra (92. diena garajā gadā). Līdz gada beigām ir atlikušas 274 dienas.
1. aprīlis ir gada otrā ceturkšņa pirmā diena un pirmā pusgada viduspunkts.
Vārda dienas
Dagne, Dagnis
Šidlovecas apriņķis
Šidlovecas apriņķis ir apriņķis Polijā, Mazovijas vojevodistes dienvidos. Robežojas ar Mazovijas vojevodistes Radomas un Pšisuhas apriņķiem, kā arī Sventokšiskas vojevodistes Starahovices, Skaržisko un Koņskes apriņķiem.
Sertīss
Sertīss ir uzvārds. Tas ir cēlies no Tīsas vai Tejas upes un, visticamāk, radies no anglonormaņu aristokrātu prakses saukt sevi pēc vietas, no kuras esi cēlies. Sur ir franču palīgvārds, kas nozīmē "no", "uz" vai "pie".
2004. gada Latvijas futbola Virslīgas sezona
'''Latvijas futbola Virslīgas 2004. gada sezona''' bija 30. Virslīgas sezona, kas sākās 2004. gada aprīlī, bet noslēdzās novembrī. Par Latvijas čempioniem trīspadsmito reizi pēc kārtas kļuva "Skonto", kas par 3 punktiem apsteidza vicečempionus "Liepājas Metalurgu". Par Virslīgas rezultatīvāko spēlētāju ar 21 vārtiem kļuva Aleksandrs Katasonovs no "Metalurga".
Sertīss
Cilvēki ar šo uzvārdu:
Hāga
Hāga (nl vai  's-Gravenhage) ir pilsēta Nīderlandes rietumos, pie Ziemeļjūras. Trešā lielākā (aiz Amsterdamas un Roterdamas) pilsēta Nīderlandē un Dienvidholandes provinces centrs. Kaut arī Amsterdama pēc konstitūcijas ir Nīderlandes galvaspilsēta, faktiskā valsts galvaspilsēta ir Hāga; tajā atrodas valsts parlaments un valdība, kā arī monarha ģimene.
Vēsture
Hāgu 1248. gadā dibināja Svētās Romas impērijas ķeizars, Holandes grāfs Vilems II. Viduslaikos tā bija Holandes grāfa administratīvais centrs. Bagātās pilsētas kā Delfti, Leidene u. c. vienojās, ka necilā Hāgas pilsētiņa būtu kompromiss savstarpējo attiecību kārtošanas vietai. Līdz pat 16. gadsimtam Hāgai bija aizliegts celt aizsardzības mūrus.
Napoleona karu laikā 1806. gadā franču okupācijas spēki piešķīra Hāgai pilsētas tiesības. Pilsēta sāka strauji attīstīties tikai 19. gadsimtā, kad ievērojami palielinājās Hāgas politiskā nozīmība.
Iestādes un ievērojamas vietas
Ekonomikā pazīstama kā kompānijas Shell galvenās mītnes vieta.
No muzejiem ievērojami:
Cilvēki
Hāgā dzimuši:
Hipokrats
Kosas Hipokrats (el, Hippokrátēs ho Kṓos, dzimis ap 460. gadu p.m.ē., miris ap 370. gadu p.m.ē.), bija Perikla laikmeta sengrieķu ārsts un filozofs, viena no svarīgākajām personām medicīnas vēsturē. Hipokrats tiek saukts par “medicīnas tēvu”. Par viņa dzīvi zināms maz. Ir grūti atšķirt faktus par Hipokrata dzīvi no vēlākajiem stāstiem un leģendām, kas radušies laika gaitā. Viņš dibināja Hipokrata ārstu skolu, viņa sekotājiem tiek piedēvēta Hipokrata zvēresta nodošanas tradīcijas ieviešana, kas saglabājusies līdz pat mūsdienām.
Viņš pievērsās arī garīgu slimību ārstēšanai. Viņš esot ieviesis tādus terminus kā paranoja, mānija, melanholija, bet mūsdienās šo jēdzienu izpratne ir mainījusies salīdzinājumā ar Hipokrata piedāvātajiem skaidrojumiem. Uzskata, ka Hipokrats bija pirmais, kas visus cilvēkus dalīja grupās pēc temperamenta, tas ir, sangviniķos, flegmatiķos, holeriķos un melanholiķos.
Dzīvesgājums
Vēsturnieki uzskata, ka Hipokrats dzimis ap 460. gadu p.m.ē. Kosas salā. Cita biogrāfiskā informācija, visticamāk, ir nepatiesa. Hipokrata biogrāfiju pirmais uzrakstīja 2. gadsimtā dzīvojušais sengrieķu ārsts Efesas Sorans, un to uzskata arī par nozīmīgāko avotu, kur detalizēti aprakstīta Hipokrata personīgā dzīve.
Sorana rakstītajā biogrāfija ir teikts, ka Hipokrata tēvs bija ārsts Hēraklids, bet māte — Praksitela. Hipokrata dēli Tesali un Drakons, kā arī audžudēls Polibusbija viņa mācekļi. Galēna rakstītajos darbos ir teikts, ka arī Polibusbija Hipokrata dēls.
Sorans apgalvoja, ka Hipokrats apguvis medicīnu no sava tēva un vectēva, kā arī studējis Dēmokrita un Gorgija darbus. Viņš strādāja Kosas asklēpiejā, kā arī mācījies pie trāķiešu ārsta Hērodika. Hipokrats medicīnu apguva visu mūžu, ceļojot gan pa Trāķiju, Tesāliju, gan pa Marmora jūras reģionu. Hipokrats, visticamāk, nomira ap 370. gadu p.m.ē. Larisā 83, 85 vai 90 gadu vecumā (dažos avotos tiek minēts, ka viņš nodzīvoja vairāk nekā 100 gadus).
Hipokrata zvērests
Hipokrata zvērests ir svinīgos apstākļos izteikta ārsta apņemšanās savā darbā ievērot ētikas normas. Tradicionāli šo solījumu saista ar Hipokrata izveidoto ārstniecības skolu Senajā Grieķijā, kaut gan ir izteikts pieņēmums, ka šis zvērests ir senāks un tapis jau Pitagora (ap 580./572.—ap 500./490. gadu p.m.ē.) laikā. Mūsdienās Hipokrata zvēresta teksts ir sastopams dažādās variācijās, un to nodod jaunie ārsti pēc universitātes beigšanas un ārsta diploma saņemšanas.
Henrijs Sertīss
Henrijs Sertīss (en; — ) bija angļu autosportists. Viņš bija Formula 1 un motociklu pasaules čempiona Džona Sertīsa dēls.
Henrijs Sertīss savā pirmajā Formula BMW čempionātā izcīnīja 7. vietu kopvērtējumā un 2. vietu debitantu kausā. Nākamajā gadā viņš sāka braukt savu pirmo pilno sezonu Formula Renault Lielbritānijas čempionātā un bija 12. kopvērtējumā. Tajā pašā gadā viņš aizvadīja vienu sacīksti Lielbritānijas F3. Sertīss noslēdza līgumu par piedalīšanos jaunajā Formula 2 čempionātā. Viņš izstājās pusē aizvadīto sacīkšu, līdz Brendshečas trases pirmajā sacīkstē ieguva 3. vietu. Otrajā sacīkstē viņam braucot pa galvu trāpīja riepa, kas nolūzusi no avarējušas formulas. Sertīss zaudēja samaņu un ietriecās sienā. Viņš tika pārvietots uz trases medpunktu, kur viņa stāvoklis tika stabilizēts pirms aizsūtīšanas uz Londonas Karalisko slimnīcu. Viņš nomira slimnīcā no gūtajām traumām.
Arekas palma
Arekas palmas jeb beteļpalmas (Areca catechu) ir vairākas palmu sugas, kas aug Klusā okeāna, Āzijas un Āfrikas tropu apgabalos. Palma ir izplatījusies no Malaizijas vai Filipīnām.
Palma bieži tiek dēvēta par beteļpamu vai beteļkoku, jo tās auglis — arekas rieksts — tiek košļāts kopā ar beteles lapām. Arekas rieksti satur alkaloīdus arekaīnu un arekolīnu, kam ir stimulantu un antidepresantu īpašības, tie izraisa arī pieradumu un atkarību.
Oklenda (Kalifornija)
Oklenda (en) ir pilsēta ASV, Kalifornijas štata astotā lielākā pilsēta pēc iedzīvotāju skaita, kā arī pēc 2010. gada datiem ar 446 901 iedzīvotāju 41. lielākā pilsēta valstī. Tā ir rietumu krasta valsts svarīgākā osta. 1940. gadu laikā uz šejieni no ASV dienvidaustrumiem pārcēlās vairāki tūkstoši militārās rūpniecības strādnieku. Daudzi cilvēki tika smagi ievainoti vai gāja bojā 1989. gada Loma Prieta zemestrīces laikā.
Oklendā ir mājvieta trīs Ziemeļamerikas profesionālo sporta līgu komandām: Goldensteitas "Warriors" (NBA), Oklendas "Athletics" (MLB) un Oklendas "Raiders" (NFL).
BIM
Abraviatūrai BIM ir divi skaidrojumi „Building Information Model” (Būves Informācijas Modelis) un „Building Information Modeling” (Būves Informācijas Modelēšana). „Building Information Model” (BIM) ir informācijas kopums, kurš vākts un papildināts visā būves pastāvēšanas laikā. „Building Information Modeling” (BIM) ir būves informācijas modeļa ģenerēšanas un pārzināšanas process. Ir divas teorijas par šī termina pirmavotu. Pirmā — to radījusi firma Autodesk, lai aprakstītu specificētu rasēšanu ar datoru (3D, object-oriented, AEC, CAD). Otra teorija atspoguļo to, ka šo terminu radījis profesors Charles M. Eastman Džordžijas Tehnoloģiju Institūtā (Georgia Institute of Technology). Šī teorija balstās uz faktu, ka termins „Building Information Model” būtībā nozīmē to pašu, ko „Building Product Model” (Būves Datu Modelis), kuru kopš 1970. gada profesors Eastmans plaši izmanto savā grāmatā un citos dokumentos.
Definīcija
BIM ietver sevī ģeometriju, telpiskās sakarības, ģeogrāfisko informāciju, būves daļu kvantitāti un rekvizītus (ražotāju detaļas u.c.). BIM var izmantot, lai atainotu visu būves pastāvēšanas ciklu, ieskaitot būvēšanas procesus un telpu ekspluatēšanu. Viegli var sastādīt materiālu kvantitāti un kopējos rekvizītus. Var noteikt un atdalīt atsevišķas darbu sfēras. Iekārtas, montāžu un rezultātus var atspoguļot saistītā sistēmā ar pārējo objektu vai objektu grupu.
Modelējot dažādas ēkas daļas, BIM sniedz dažādas priekšrocības. Šī ir būtiska maiņa no rasējuma, kas veidots rasēšanai izmantojot datoru (computer aided drafting) tradicionālajā metodē uz rasējumu, kas veidots no vektoriālām līnijām.
Būvniecības dokumentu savietojamība ietver sevī rasējumus, sagādes detaļas, vides apstākļus un citus tehniskos noteikumus, kas nosaka ēkas kvalitāti. BIM palīdz novērst informācijas zudumu, kamēr projekts nonāk no projektētāju komandas pie celtniekiem un ēkas īpašniekiem, atļaujot ikvienam pievienot un uzzināt jebkuru jaunu informāciju, kas saistās ar BIM modeli. Piemēram, pirms iespējams ēku fiziski izpētīt, BIM modelī var apskatīties vai ūdens krāns ir īstajā vietā. Tāpat modelī var atrast specificētu krāna izmēru, ražotāju, sērijas numuru, un jebkuru citu informāciju, kas ir iepriekš izpētīta, līdz adekvātai skaitļošanas tehnikas jaudai.
Amerikāņu Arhitektu Institūts (American Institute of Architects) BIM ir definējuši kā „uz modeļa bāzes veidotu tehnoloģiju, kas saistīta ar projekta datubāzi”. Nākotnē strukturētie dokumenti, tādi kā specifikācijas varētu tikt meklētas un apvienotas pēc reģionāliem, nacionāliem un internacionāliem standartiem.
Nākotnes potenciāls
BIM šobrīd izmanto profesionāļi dažādu ēku tipu projektēšanai, sākot no vienkāršām noliktavām līdz daudz komplicētākām ēkām, BIM projektēšanas metodes šobrīd ir tikai sākušas attīstīties. BIM paredz potenciālu virtuālu informācijas modeli, kurš tiek nodots no projektēšanas komandas (arhitekti, mērnieki, konsultējošie inženieri u.c.) būvuzņēmējam, apakšuzņēmējam un tad īpašniekam, katram papildinot vienu un to pašu modeli ar savu informāciju. Kā paredzams rezultāts ir maksimāli samazināts informācijas zudums, katrai „komandai” pārņemot „īpašumtiesības”, kā arī vispusīgākas informācijas pārsūtīšana.
BIM lieliski samazina kļūdu skaitu, ko pieļauj projektēšanas un celtniecības komandu locekļi, izmantojot kļūdu meklēšanu, kur patiesība dators informē komandas locekļus par ēkas daļām, kuras nav savienojamas vai savienotas kļūdaini, un precīzi vizualizējot katru ēkas sastāvdaļu. Tā kā datori un programmatūra kļūst arvien spējīgā iespaidīgākas informācijas apstrādē, tad šis aspekts būs vēl vairāk uzlabots nākotnē. Kļūdu novēršana arī palīdz ietaupīt milzīgus naudas līdzekļus visiem projekta dalībniekiem. Arī laika ekonomija, izstrādājot projektu, ļauj ietaupīt naudu.
Nacionālais Standarts Būves Informācijas Modelēšanai (National Building Information Modeling Standart)
Pirmo Nacionālo Standartu Būves Informācijas Modelēšanai (National Standard for Building Information Modeling (NBIMS)) ir sastādījis Nacionālais Ēku Eksakto Zināšanu Institūts (National Institute of Building Sciences (NIBS)). Šis standarts nosaka standartizētu datu apstrādes metodi, kas atvieglo BIM lietošanu, nosaka minimālās prasības, kas saistās ar mārketingu, un ietver sevī vēl daudz un dažādus aspektus.
Būvuzņēmēji
Asociētie Vadošie Būvuzņēmēji (Associated General Contractors) un būvuzņēmēju firmas ir izstrādājušas vairākas savas BIM definīcijas, kuras to skaidro kā „uz objektu orientētu būves attīstības instrumentu, kura lietošanā izmanto 5D modelēšanas koncepciju, kā arī informācijas tehnoloģiju savietojamību, lai projektētu, būvētu, un vadītu projektu un veidotu komunikāciju starp dažādām projekta daļām.”.
Lai gan BIM un citu radniecīgu procesu konceptus šobrīd pēta gan būvuzņēmēji, gan arhitekti, gan attīstītāji, pats termins šobrīd ir ļoti diskutabls — vai BIM pārliecinās citas alternatīvas, tādas kā:
BIM bieži saista ar IFC (Industry Foundation Classes) un aecXML - datustruktūras, kuras pielieto BIM izmantotās informācijas atspoguļošanai. IFC attīstītāji ir Internacionālā Savietojamības Alianse (International Alliance for Interoperability). Ir arī citas CAD firmu patentētas un attīstītas datu struktūras, kuras iekļauj BIM savā programmatūra. Viens no agrākajiem nacionāli atzītajiem piemēriem ir AISC (American Institute of Steel Construction) —atzīts, nepatentēts CIS/2 standrats, kurš radīts Savienotajās Valstīs.
Ventspils komturi
Komturejas administratīvais centrs un komturu rezidence bija Ventspils ordeņa pils Ventas kreisajā krastā, kas ir vislabāk saglabājusies ordeņa pils Latvijā.
Ventspils komturejā ietilpa Landzes un Ventspils draudzes novadi.
Labskanība
Labskanība jeb eifonija (el2, eu — ‘labi’, phōnē — ‘skaņa’) ir dzirdei patīkams skaņu skanējums. Labskanības pretstats ir nelabskanība jeb kakofonija (el2 — ‘slikta skanēšana’).
Labskanības salīdzinājums latviešu un Brazīlijas portugāļu valodā
Dažādās valodās pieņēmumi par to, kas ir labskanīgs un kas ne, var būt diametrāli pretēji. Piemēram, latviešu valodas gramatikas rokasgrāmatas kā 2. un 5. deklinācijas līdzskaņu mijas izņēmumus min tādus vārdus kā "gaišmatis", kā vienīgo argumentu minot labskanību, šī vārda gadījumā tā ģenitīvam vajadzētu būt "gaišmata", nevis "gaišmaša" minēto iemeslu dēļ. Tāpat "-ošs" divdabjiem sastopamas alternatīvas formas, ja to sakne beidzas ar šņāceni, piemēram, "cietošs", nevis "ciešošs", kaut arī morfoloģiski pareizāk būtu šos divdabjus atvasināt no tagadnes pirmās personas celma, piemēram, šajā gadījumā "ciešu" + "-ošs" — "ciešošs".
Brazīlijas portugāļu valodā ir sastopamas dažādas izloksnes, iezīme, kas daudz variē to vidū, ir līdzskaņu palatalizācija pirms priekšējās rindas patskaņiem, piemēram, nordestino ("ziemeļaustrumnieku") dialektā palatalizācijas ir salīdzinoši maz, vārds diz ("viņš/viņa saka") tiktu izrunāts kā, Sanpaulu dialektā (paulistano), savukārt palatalizācijas ir daudz vairāk un attiecīgais vārds tiktu izrunāts kā (⟨džiš⟩ latviešu burtiem). Pētījumā, kur Minasžeraisas (centrālajā Brazīlijā) iedzīvotājiem tika prasīts, kurš no dialektiem ir "vispareizākais", vairums — vairāk kā 93% atbildēja, ka paulistano dialekts ir "vispareizākais". Taču jāpiemin, ka uz jautājumu, kurš dialekts ir "vispatīkamākais" (o mais agradável), gaúcho (Riugrandi du Sulas) dialekts nonāca pirmajā vietā ar 86,2% un paulistano palika otrajā ar 75,8%. Riugrandi du Sula ir štats ar vienu no lielākajiem nesenu eiropiešu imigrantu (itāļu, vācu, poļu utt.) īpatsvariem, tāpat arī vienu no lielākajiem IKP uz vienu iedzīvotāju. Pētījumā kā viens no iemesliem, kāpēc noteiktiem dialektiem ir mazāks prestižs kā citiem, tika minētas arī sociālas problēmas un nabadzība.
Fraternitas Academica
Fraternitas Academica (no la) ir latviešu studentu korporācija, kas dibināta 1925. gada 4. februārī Rīgā, lai pulcinātu ap sevi studentus akadēmiskās dzīves izkopšanai, attīstītu tiem goda prātu, pienākuma apziņu, piekoptu atturību, veicinātu zinātnes, literatūras, mākslas un sporta attīstību, pabalstītu morāliski un materiāli korporācijas locekļus studiju laikā un arī pēc tam, tādā veidā izaudzinot krietnus un stiprus pilsoņus, kuri varētu ņemt aktīvu dalību Latvijas valsts kulturālajā un sabiedriskajā dzīvē.
Lai izvairītos no iespējamiem pārpratumiem ar līdzīga nosaukuma agrāko Tērbatas studentu korporāciju Fraternitas Academica Dorpatensis (1857—1861) un 1881. gadā dibināto Tērbatas Fraternitas Academica, 1927. gada 28. marta Speciālajā konventā korporācijas sākotnējais nosaukums tika grozīts uz Fraternitas Academica Latviensis, bet 1933. gada 16. janvāra Speciālajā konventā tika atjaunots tās sākotnējais nosaukums, ko LU Padome apstiprināja 1933. gada 8. februārī.
Laizāni
Laizāni var būt:
Trejsavienība (1882)
Trejsavienība bija militārā un politiskā savienība starp Vācijas impēriju, Austroungāriju un Itālijas karalisti, kuru izveidoja 1882. gadā un kas pastāvēja līdz 1915. gadam. Kā atbildes reakcija tai bija pakāpeniska Antantes veidošanās starp Francijas Trešo republiku, Krievijas Impēriju un Lielbritāniju.
Vācijas impērija un Austroungārija nevēlējās pieļaut 1870. gada franču-prūšu karā sakautās Francijas tuvināšanos ar Krievijas impēriju, tāpēc 1879. gada oktobrī tās izveidoja Divsavienību. Līgums paredzēja, ka abas impērijas sadarbosies, ja nāksies karot pret Krievijas impēriju. Austroungārijas vēlme rast stipru partneri bija saistīta arī ar viņas interesēm Balkānu reģionā, kur tās intereses sadūrās ar Krievijas impērijas vēlmi aizstāvēt radniecīgos dienvidu slāvus un Osmaņu impērijas interesēm par savas varas saglabāšanu Balkānu provincēs.
Vienlaikus, Itālijas karalistes un Francijas starpā valdīja nesaskaņas un cīņa par ietekmi Ziemeļāfrikā. Vācijas impērija, izmantojot šīs nesaskaņas, pierunāja Itālijas karalisti iesaistīties savienībā. 1882. gada 20. maijā tika izveidota Trejsavienība. Līgums paredzēja to, ka militārā konflikta gadījumā starp vienu no šīm savienības loceklēm un citu valsti, pārējās divas dalībnieces paliks neitrālas. Izņēmums būtu pieļaujams gadījumā, ja uzbrucēja būtu Francija. Tāpat līgumā bija noteikts, ka ja pret vienu no dalībnieci militāri vēršas divas vai vairākas lielvaras, tad parējām divām Trejsavienības loceklēm jānāk palīgā. Itālijas karaliste iesaistoties savienībā vēlējās, lai savienībai nebūtu uzbrūkošs raksturs. Neskatoties uz Trejsavienību, Itālijas un Austroungārijas starpā pastāvēja konflikts par itāļu apdzīvotajiem Alpu un Adrijas jūras piekrastes reģioniem, kurus Itālija vēlējās atņemt Austroungārijai. 20. gadsimta sākumā attiecības starp Franciju un Itāliju uzlabojās. Valstu starpā tika noslēgtas vairākas vienošanās.
Pēc Pirmā pasaules kara sākuma, Vācijas un Austroungārijas pusē nostājās Osmaņu impērija, bet 1915. gada oktobrī šīm valstīm pievienojās arī Bulgārijas Karaliste. Šīs valstis turpmāk sauca par Centrālajām lielvalstīm.
Siguldas komturi
Siguldas komturi bija Zobenbrāļu ordeņa un Livonijas ordeņa pārvaldnieki vecajā Siguldas ordeņa pilī laikā no 1231. līdz 1432. gadam. Pēc tam Siguldas pils kļuva par Livonijas ordeņa maršalu rezidenci. Pēc Viļņas ūnijas noslēgšanas un Livonijas ordeņa sekularizācijas 1560.—1562. gadā Siguldas komtura amats tika īslaicīgi atjaunots.
Siguldas komturejā ietilpa Mālpils, Nītaures, Siguldas, Skujenes un Zaubes draudzes novadi.
Mehikormas bāka
Mehikormas bāka (igauniski — Mehikoorma tuletorn) atrodas Igaunijā pie Peipusa ezera.
Vēsture
Bāka šajā vietā atrodas kopš 1938. gada.
Raksturojums
Bākas augstums ir 15 m. Bāku veido apaļš, cilindrisks betona tornis ar galeriju un laternu. Tornis ir baltā krāsā. Gaismas elements atrodas 20 m virs jūras līmeņa. Gaisma balta (0,8 s deg, 3,2 s pārtraukums). Gaismas signāls redzams 10 jūras jūdžu attālumā. Bāka darbojas no aprīļa līdz novembrim, diennakts tumšajā laikā.
Latvian Airplay Top
Latvian Airplay Top ir iknedēļas Latvijas populārāko dziesmu saraksts, ko pirmoreiz 1994. gadā apkopoja Latvijas rokziņu aģentūra kā Latvian Airplay Top 20. Kopš 1999. gada to apkopo Atis Klušs. 2000. gadā tas pārtapa Latvian Airplay Top 30, 2002. gadā — Latvian Airplay Top 40, bet kopš 2004. gada tas ir Latvian Airplay Top 50.
Populārāko dziesmu saraksts tiek izveidots ik nedēļu apkopojot 18 dažādu Latvijas radiostaciju un TV kanālu populārāko dziesmu sarakstus. Katrai radiostacijai ir noteikts reitings, visaugstākais tas ir Radio SWH, Radio SWH + un European Hit Radio.
Tritikāle
Tā ir izturīgāka pret salu (aukstumizturība ir labāka nekā ziemas kviešiem), neuzņēmīga pret sēnīšu un vīrusslimībām, turklāt tai ir pazeminātas prasības pret augsnes auglību. Tritikāles graudos ir samērā daudz olbaltumvielu.
Par vienu no komerciāli audzējamajām labībām tritikāle kļuva tikai nesen. Pārsvarā tritikāli izmanto spirta rūpniecībā un lopbarībai, taču atsevišķu šķirņu graudus var izmantot arī maizes cepšanā.
Publicis Groupe
Publicis Groupe S.A. ir franču daudzvalstu reklāmas un komunikāciju aģentūru grupa, viena no četrām lielākajām pasaulē.
Publicis Groupe S.A. piedāvā lokālajiem un starptautiskajiem klientiem komunikācijas pakalpojumu klāstu, ko nodrošina Publicis Groupe S.A. ietilpstošie aģentūru tīkli: Leo Burnett Worldwide, Publicis Worldwide, Saatchi&Saatchi, Starcom MediaVest Group, ZenithOptimedia, Digitas un citas. Publicis Groupe S.A. aģentūras darbojas 104 pasaules valstīs un nodarbina aptuveni 45 000 profesionāļu reklāmas, mārketinga un sabiedrisko attiecību jomās.
Publicis Worldwide Latvijā kopš 2008. gada 18. marta pārstāv reklāmas aģentūra Publicis Riga.
Pulicera balva
Pulicera balva ir viena no prestižākajām balvām ASV, ko pasniedz žurnālistikā, literatūrā, mūzikā un dramaturģijā.
Balva tika izveidota pēc ungāru izcelsmes mediju magnāta Džozefa Pulicera, kurš nomira 1911. gadā, atstātā testamenta. Balvas fondam viņš novēlēja 2 miljonus dolāru. Pulicera balva tiek piešķirta saskaņā ar Kolumbijas Universitātes komitejas lēmumu. Balvas piešķiršana notiek kopš 1917. gada, katra gada maija pirmajā svētdienā. Uzvarētāji nominācijā tiek paziņoti jau aprīlī. Komiteja pati nemeklē darbus, respektīvi, kandidāti tiek pieteikti un par katru kandidātu ir jāiemaksā 50 dolāri. Prēmijas, ko piešķir nominācijas uzvarētājam, apmērs ir 10 tūkstoši dolāru. Kopā ar naudas prēmiju žurnālists iegūst arī sertifikātu. Nominācijā Par kalpošanu sabiedrībai tiek piešķirta zelta medaļa. Medaļu iegūst laikraksts, bet pašā nominācijā var būt pieminēts arī raksta vai rakstu sērijas autors (autori).
Kopumā ir 21 nominācija. Lielākā daļa nomināciju ir žurnālistikas jomā, precīzāk, 14 nominācijas. Tajās ir iekļautas nominācijas, piemēram, par Par meistarību, Par starptautisko reportāžu, Par ziņu fotogrāfiju un citas. Sešas kategorijas ir literatūras jomā, bet viena mūzikas jomā. Turklāt pastāv arī speciālās balvas dažādās jomās. Visvairāk Pulicera balva piešķirta tādiem izdevumiem kā The New York Times, The Wall Street Journal un The Washington Post. Kopš 2006. gada Pulicera balvu var saņemt arī izdevumi, kas publicēti elektroniskā veidā. Pirmais elektroniskais izdevums tika apbalvots 2010. gadā. Vienīgais latvietis, kas ir ieguvis Pulicera balvu, ir Ēriks Hills.
Tronheima
Tronheima (no, ) ir pilsēta Norvēģijas centrālajā daļā, osta Norvēģu jūras krastā. Trešā lielākā Norvēģijas pilsēta, Trendelāgas filkes un Tronheimas komūnas administratīvais centrs. Ievērojams izglītības centrs — šeit atrodas divas universitātes ar 30 000 studentiem. Tūrisma centrs — ievērojamākā celtne ir no 1070. līdz 1300. gadam celtā Tronheimas katedrāle — svarīgākā Norvēģijas baznīca, vistālāk uz ziemeļiem esošā viduslaiku katedrāle un līdz 1906. gadam Norvēģijas karaļu kronēšanas vieta.
Vēsture
Tronheimai ir īpaša vieta Norvēģijas agrīnajā vēsturē. Šeit Nidelvas upes grīvā ir senās Norvēģijas tautas sapulces — Øretinget vieta. Šajā vieta 872. gadā tika ievēlēts pirmais droši zināmais Norvēģijas karalis Haralds I Skaistmatis (valdīja 872-933). 997. gadā Olafs I pieminēja Tronheimas pilsētu, nosaucot to par Kaupangenu (Kaupangen).
Tomēr visus viduslaikus Tronheima bija pazīstama ar nosaukumu Nidarosa (Nidaros), un līdz 1217. gadam bija Norvēģijas galvaspilsēta. Ap 1000. gadu pilsētā dzīvoja Leifs Eriksons. 1179. gadā apkārtnē Svere Sigurdsons guva uzvaru pār troņa pretendentu Erlingu Skaki (Erling Skakke). Tronheima bija arhibīskapijas centrs no 1152. gada un visus viduslaikus bija svētceļojumu mērķis no apkārtējām zemēm.
XVII gadsimta vidū osta nogruvumos aizsērēja un bija mazāk lietojama. No XVI gadsimta beigām līdz XIX gadsimta vidum pilsēta 10 reizes nopietni cieta ugunsgrēkos. 1658. gadā 10 mēnešus Tronheima bija Zviedrijas sastāvā, pamatojoties uz Roskildes miera līgumu.
1930. gadā, pēc Kristiānijas pārdēvēšanas par Oslo, tika pieņemts lēmums par Tronheimas pārsaukšanu vecajā Nidarosas vārdā, tomēr iedzīvotāju sašutuma dēļ lēmums tika atcelts.
Otrā pasaules kara laikā Tronheimā bija liela Trešā reiha zemūdeņu bāze (DORA 1), no kurienes tās uzbruka Sabiedroto konvojiem Atlantijas okeānā.
Sports
Tronheimā darbojas vairāki sporta klubi. Pazīstamākais ir Norvēģijas titulētākais futbola klubs Rosenborg BK , kas savas mājas spēles aizvada Lerkendal stadionā. Šajā stadionā tika aizvadīta arī 2016. gada UEFA Superkausa spēle. Tronheima ir mājvieta arī futbola klubam Ranheim Fotball.
1997. gadā Tronheimā risinājās Pasaules čempionāts ziemeļu slēpošanā.
Cilvēki
Tronheimā dzimuši:
Vladimirs Popovkins
Vladimirs Popovkins (Владимир Александрович Поповкин; dzimis, miris ) bija Krievijas raķešu inženieris, ģenerālis. Bijis Krievijas Kosmiskā karaspēka virspavēlnieks, Aizsardzības ministra vietnieks, Krievijas Federālās kosmiskās aģentūras vadītājs.
Popovkins 1979. gadā pabeidza Možaiska kara inženieru institūtu Ļeņingradā. Dienēja Baikonuras kosmodromā: bija nodaļas inženieris, nodaļas priekšnieks, komandas priekšnieks 1. starta kompleksā ("Gagarina starts").
2011. gada 29. aprīlī Popovkins par iecelts par Krievijas Federālās kosmiskās aģentūras vadītāju. Šo amatu viņš pildīja līdz 2013 gada 10. oktobrim.
Ārējās saites
! colspan="3" style="background:#a8bb22;" | Amati
Pasaules kauss kriketā
ICC Pasaules kauss kriketā ir lielākais starptautiskais izlašu turnīrs kriketā pasaulē. To organizē Starptautiskā kriketa padome (International Cricket Council) ik pēc četriem gadiem. Finālturnīrā iekļūst 10 komandas (līdz 2015. gadam — 14), kas aptuveni pusotru mēnesi ilgā turnīrā noskaidro Pasaules kausa ieguvēju. Turnīrs tiek regulāri rīkots kopš 1975. gada. Līdz šim 12 notikušajos Pasaules kausos uzvaru ir izdevies gūt sešām izlasēm, veiksmīgākā ir Austrālijas izlase, kas uzvarējusi piecas reizes. Pašreizējā Pasaules kausa ieguvēja ir Anglija, kas uzvarēja 2019. gadā. Pasaules kauss kriketā ir pasaulē ceturtais lielākais un ceturtais skatītākais sporta notikums. Sievietes Pasaules kausa ieguvējas noskaidro atsevišķā Pasaules kausā sievietēm, kas notiek ik pēc četriem gadiem kopš 1973. gada.
Rīgas Stradiņa universitātes struktūrvienības
Rīgas Stradiņa universitāte ir viena no sešām Latvijas universitātēm. Tajā ir sekojošas struktūrvienības:
Fakultātes
Rīgas Stradiņa universitātē ir 12 fakultātes:
Liepājas filiāle
RSU Liepājas filiāle ir Rīgas Stradiņa universitātes stuktūrvienība Liepājā kopš 2010. gada, kad agrāko Liepājas medicīnas koledžu pievienoja RSU. Tajā ir iespējams apgūt pirmā līmeņa profesionālo augstāko izglītību četrās studiju programmās (ārsta palīgs, māsa, masieris, fitnesa treneris) un bakalaura izglītību divās studiju programmās (māszinībās un vecmāšu studiju programmā).
Gajāna
Gajāna, oficiāli Gajānas Kooperatīvā Republika, iepriekš zināma kā Britu Gajāna, ir vienīgā valsts Nāciju Sadraudzībā, kas atrodas Dienvidamerikas kontinentā. Austrumos tā robežojas ar Surinamu, dienvidos un dienvidrietumos ar Brazīliju un rietumos ar Venecuēlu. Tā ir Dienvidamerikas kontinenta trešā mazākā valsts un viena no četrām spāniski nerunājošajām teritorijām kontinentā kopā ar Brazīliju (portugāļu valoda), Surinamu (nīderlandiešu valoda) un Francijas aizjūras teritoriju Franču Gviānu (franču valoda). Kulturāli Gajāna saistās ar angliski runājošajām Karību valstīm, kā Jamaika vai Trinidāda un Tobāgo.
EuroEyes Cyclassics
EuroEyes Cyclassics, iepriekš arī HEW Cyclassics un Vattenfall Cyclassics, ir ikgadējas viendienas šosejas riteņbraukšanas sacensības profesionāļiem un amatieriem Hamburgā un tās apkārtnē. Tās radās kā vietējas nozīmes sacensības 1996. gadā, bet strauji pieaugot riteņbraukšanas popularitātei Vācijā, tās 1998. gadā tika iekļautas UCI Pasaules kausa kalendārā. 2005. gadā tās iekļāva UCI ProTour kalendārā un 2009. gadā tās kļuva par vienām no 24 sacensībām, kuras deva punktus UCI Pasaules rangā. Šobrīd tās ir iekļautas UCI Pasaules tūres kalendārā.
Sacensību maršruts gadu no gada atšķiras, bet bieži tas ir ap 250 km garš. Veicot vairākus lokus caur Hamburgu, vairākas reizes ir jāveic kāpums Vaseberga kalnā. Sacensību maršrutā iekļauts arī Hamburgas augstākais tilts Köhlbrandbrücke.
Līdz 2006. gadam, kad sacensību sponsors, Hamburgas elektrostacija HEW nomainīja nosaukumu uz Vattenfall Europe Hamburg, sacensību nosaukums bija HEW Cyclassics.
Sacensību svarīga sastāvdaļa ir Jedermann-Rennen amatieru sacensības, kurās ikviens var piedalīties 55 km, 100 km un 155 km distancē. Dalībnieku skaits ir ierobežots un rezervācija jāveic vairākus mēnešus iepriekš. 2005. gadā piedalījās 20000 amatieru.
Hokaido
Hokaido (, Hokkaidō, izrunā: ) ir otra lielākā Japānas sala. To rietumos apskalo Japānas jūra, ziemeļos — Ohotskas jūra, bet austrumos un dienvidos — Klusais okeāns. No dienvidos esošās Honsju salas to atdala Cugaru šaurums, no ziemeļos esošās Sahalīnas — Laperūza (Sojas) šaurums. Ziemeļaustrumos no Hokaido izvietojušās Kuriļu salas. Kopā ar vairākām mazākām salām Hokaido salas tuvumā tā veido lielāko no 47 Japānas prefektūrām. Prefektūras platība ir 83 453 km², kas ir aptuveni 22,1% no kopējās Japānas platības.
Hokaido salai ir raksturīgs vēss klimats, kā arī kalnains, pat vulkānisks reljefs. Ilgu laiku salu apdzīvoja tikai aini. Japāņi pirmās pilsētas Hokaido salā sāka celt tikai 19. gadsimta vidū. Šajā laikā mainījās arī salas nosaukums. Aini to iepriekš dēvēja par Yezo, bet japāņi to pārdēvēja par Hokaido, kas burtiskā tulkojumā nozīmē "Ziemeļu jūras province".
Turaidas evaņģēliski luteriskā baznīca
Turaidas baznīca ir luterāņu baznīca Turaidā, Siguldā. Tā atrodas Baznīckalnā, kas ir sena kapsētas vieta, kur kristītos lībiešus un draudzes locekļus apglabāja no 13. gadsimta līdz pat 1772. gadam, kad Krievijas ķeizariene Katrīna II aizliedza apbedīt mirušos baznīcas tuvumā.
Vēsture
Vecākās rakstītās ziņas par baznīcu Turaidā ir atrodamas 1582. gada revīzijas aktā, kurā minēts, ka Turaidas pils priekšā atrodas baznīca. Iespējams, ka Livonijas kara laikā tā tikusi nodedzināta un 1619. gadā uzcelta jauna koka baznīca. 1739. gada vizitācijā norādīts, ka baznīca esot veca, tādēļ nepieciešama jauna baznīca.
Kopš 17. gadsimta Turaidas baznīca bija apvienotās Lēdurgas-Turaidas draudzes filiālbaznīca, kurā mācītājs ieradās tikai katrā trešajā svētdienā. Šobrīd dievkalpojumi notiek divas reizes mēnesī un svētkos.
Aomori prefektūra
Aomori (青森県) ir prefektūra Japānā, kas atrodas Tohoku reģionā, Honsju salā. Tā robežojas ar Akitas prefektūru un ar Ivates prefektūru dienvidos. Prefektūras administratīvais centrs un lielākā pilsēta ir Aomori.
Prefektūras kopējā platība ir 9 606,26 km² un tā sīkāk sastāv no astoņiem rajoniem, 40 pasvaldībām un desmit pilsētām. Pēc 2017. gada datiem prefektūrā dzīvo 1 278 581 iedzīvotāji. Tā ir astotā lielākā prefektūra pēc platības un trīsdesmit pirmā lielākā pēc iedzīvotāju skaita. 12% no prefektūras teritorijas aizņem nacionālie parki un dabas liegumi.
Brvinova
Brvinova - pilsēta Polijā, Mazovijas vojevodistē apmēram 30 kilometrus uz dienvidrietumiem no Varšavas.
Kristīna Orbakaite
Kristīna Orbakaite (, ; dzimusi Maskavā) ir lietuviešu—krievu dziedātāja un aktrise.
Dzīvesgājums
Līdz skolas vecumam Kristīna pārmaiņus dzīvoja pie tēva vecākiem Sventājā pie Latvijas-Lietuvas robežas un pie mātes vecākiem Maskavā. Septiņu gadu vecumā Kristīna debitēja televīzijas raidījumā «Jautrās notis» ar dziesmu «Saulīte smejas» (Eduarda Hanka mūzika). 1982. gadā pārraidē «Утренняя почта» Kristīna uzstājās ar dziesmu «Lai runā» (Пусть говорят) (Igora Nikolajeva mūzika), kura pēc tam tika ierakstīta platē kopā ar dziesmām Alberta Asaduļina izpildījumā.
Popularitāti Kristīnai Orbakaitei atnesa loma Rolana Bikova filmā «Putnubiedēklis» (Чучело) (1983). No 1984. līdz 1991. gadam Kristīna strādāja baleta trupā «Рецитал». No 1992. gada uzstājās ar baleta trupu «Тодес». Atveidoja galveno lomu filmā «Labdarības balle» (Благотворительный бал) (režisors Efraims Sevela, 1993). 1990. gadu sākumā filmējās Svetlanas Družiņinas televīzijas filmās «Lai dzīvo gardemarīni!» (Виват, гардемарины!) un «Gardemarīni - 3» (Гардемарины — 3).
1992. gadā sākās Kristīnas Orbakaites dziedātājas karjera. Allas Pugačovas «Ziemassvētku tikšanās» Kristīna debitēja ar dziesmu «Parunāsim» (Igora Nikolajeva vārdi un mūzika). Pēc tam tika izdoti divi videoklipi dziesmām «Pasauc mani» (režisors Fjodors Bondarčuks) un «Rūgtās paģiras» (režisors Fjodors Gavrilovs). Šīs dziesmas tika iekļautas Kristīnas pirmajā albumā «Uzticība» (Верность) (1993).
1994. gadā tapa videoklips dziesmai, kā arī videoklips ar Kristiānu Rī no «MF-3» «Aplis ap mēnesi- mīlestības pazīme» (Круг луны — знак любви) (1994). Kristīna Orbakaite turpināja filmēties kino, tapa filma «Limita» (Лимита) (režisors Deniss Jevstigņejevs, 1995). 1995. gadā kļuva par Krievijas teātra mākslas akadēmijas studenti (Vladimira Andrejeva katedrā).
1995. gada vasarā Maskavas Dailes teātrī tika iestudēta U. Gibsona luga «Pirmdiena pēc brīnuma» (Понедельник после чуда) (režisors L. Gerčikovs) ar Kristīnas Orbakaites piedalīšanos. 1995. gadā tika noformēta grupa «Чучело», ar kuru uzstājās dziedātāja. 1995. gadā grupa kopā ar baleta trupu «Тодес» uzstājās viesizrādēs Amerikā Allas Pugačovas ģimenes tūrē.
Tajā pašā gadā uz M. N. Jermolova Maskavas teātra skatuves notika Kristīnas Orbakaites diplomizrāde «Jaunkundze - zemniece» (Барышня-крестьянка) (režisore Natālija Britājeva). 1998. gadā klajā nāca soloalbums «Ты» ar 12 jaunām dziesmām, no kurām piecas («Музыкант», «Навсегда», «Пегий пес», «Смородина», «Птица») bija piedāvātas vai sarakstītas Allai Pugačovai. Albumu producēja Alla Pugačova un Viktors Mihalins, pavadošais vokāls: Marija Kaca, Batirhans Šukenovs un Vladimirs Presņakovs.
2001. gadā Orbakaite iesniedza lūgumu piešķirt Lietuvas pilsonību, 2002. gada februārī Lietuvas vēstniecībā Maskavā viņai tika izsniegta Lietuvas pase. 2003. gadā iznāca albums «Перелётная птица». 2007. gada vasarā Kristīna Orbakaite sāka darbu pie imperatores Aleksandras Fjodorovnas lomas filmā «Sazvērestība» (Заговор).
Izglītība
Krievijas teātra mākslas akadēmija (РАТИ), aktiermākslas fakultāte, Vladimira Andrejeva vadībā.
Apbalvojumi
1995. gada par darbību U. Gibsona lugā «Pirmdiena pēc brīnuma» (Понедельник после чуда) māksliniece saņēma ikgadējo Krievijas Kultūras ministrijas prēmiju par labāko sieviešu lomas atveidojumu.
2002. gada maijā Kristīna Orbakaite tika apbalvota ar «The World Music Awards 2000» kā viena no vispopulārākajām Krievijas dziedātājām.
Ēriks Hills
Biogrāfija
Dzimis Oregonas štatā. Hilla māte, kas bija latviete, iemācīja viņam latviešu valodu. Ģimene uzturēja saites ar radiem Latvijā. No 1975. līdz 1979. gadam studējis Stenforda Universitātē starptautiskās attiecības. Pēc tam no 1979. līdz 1980. gadam studējis žurnālistiku Ohaio Universitātē. Pirmā darba pieredze žurnālistikā bija saistīta ar darbošanos Stenforda Universitātes laikrakstā. Pēc studiju pabeigšanas no 1980. līdz 1981. gadam Hills strādāja Kanzasas laikrakstos. Ilgāko laika posmu, četrus gadus, strādāja laikrakstā Kansas City Star, kur bija fotogrāfs. Pēc tam pārcēlies uz Aļaskas štatu, kur no 1984. gada strādāja laikrakstā Anchorage Daily News. 1989. gadā par Hilla veidoto rakstu sēriju laikraksts saņēma Pulicera balvu nominācijā Par kalpošanu sabiedrībai. 1990. gadā Hills bija Pulicera balvas finālists. Pēc Latvijas valstiskuma atjaunošanas ciemojies Latvijā un uzrakstījis vairākas reportāžas par atjaunotās valsts pirmajām gaitām. Precējies, ģimenē divas meitas.
Palmu krabis
Palmu krabis (Birgus latro), tiek saukts arī par palmu zagli, kokosriekstu krabi vai kokoskrabi, ir viena no sauszemes vientuļniekvēžu dzimtas (Coenobitidae) sugām. Turklāt palmu krabis ir vienīgā suga palmu krabju ģintī (Birgus). Tā tuvākie radinieki ir pārējie sauszemes vientuļniekvēži. Palmu krabis ir lielākais uz sauszemes dzīvojošais posmkājis pasaulē, un, iespējams, lielākajiem īpatņiem ir arī maksimālais iespējamais lielums uz sauszemes dzīvojošiem dzīvniekiem ar eksoskeletu.
Izplatība
Palmu krabis mājo Indijas un Klusā okeāna salās, izplatības areālam austrumu virzienā sasniedzot Gambjē salas. Kopumā sugas izplatības areāls sakrīt ar kokosriekstu palmu izplatības areālu. Daudzviet, kur dzīvo cilvēki, šī suga ir mērķtiecīgi izskausta, Austrāliju, Maurīciju un Madagaskaru ieskaitot. Lielākā palmu krabju populācija mājo Ziemsvētku Salā Indijas okeānā. Liela populācija mājo arī Kuka Salās un Kiribati. Palmu krabis parasti uzturas piekrastes joslā. Mātītes neaizklīst tālāk par 100 metriem no krasta, bet tēviņi ir novēroti arī iekšzemē, 6 km attālumā no krasta.
Morfoloģija
Palmu krabis ir gan lielākais vientuļniekvēzis, gan bezmugurkaulnieks pasaulē. Lielākie īpatņi sasniedz 4,1 kg masu, ķermeņa lielums ir apmēram 40 cm, bet, krabi mērot no kājas gala līdz kājas galam, var sasniegt metru. Kopumā tēviņi ir nedaudz lielāki nekā mātītes. Iespaidīgo lielumu palmu krabji sasniedz 40—60 gadu vecumā.
Uz dažādām salām dzīvojošiem palmu krabjiem ir dažāda eksoskeleta krāsa. Tā var būt, sākot ar oranžīgi sarkanas un beidzot ar violeti zilu. Visbiežāk sastopami zilie krabji, bet dažās vietās, Seišelas ieskaitot, lielākā daļa ir sarkanu krabju.
Palmu krabja ejkājas
Kā ikvienam vēžveidīgajam palmu krabim ir galvkrūtis (nekustīgi savienota galva ar krūtīm), pie kurām piestiprināti 5 pāri ejkāju, un muskuļots vēders. Pirmajam pārim ir lielas spīles, turklāt kreisā spīle ir lielāka nekā labā. Spīles ir ļoti spēcīgas. Ar tām krabis spēj salaizt biezo kokosrieksta čaumalu un pacelt smagumu, kas sver īldz 28 kg.
Nākamais ceturtais ejkāju pāris ir mazāks, kura kāju galos ir pincetveidīgas spīles, ar kurām palmu krabis satver un notur gliemežvāku vai arī tukšu kokosrieksta čaumalu. Pieaugušie īpatņi, kuri vairs nenēsā līdzi slēptuves, šīs kājas izmanto iešanai un rāpošanai. Pēdējais ejkāju pāris ir ļoti mazs. Ar tām mātītes rūpējas par ikriem, bet tēviņi izmanto pārošanās laikā. Šīs kājas palmu krabis parasti paslēpj zem savas čaulas, elpošanas orgānu dobumā.
Eksoskelets
Jaunie īpatņi, līdzīgi kā citi vientuļniekvēži, izmanto tukšus gliemežvākus kā aizsargājošas mājiņas un bruņas, kuras nēsā sev līdzi, lai aizsargātu mīksto vēderu. Toties pieaugušajiem palmu krabjiem atšķirībā no pārējiem vientuļniekvēžiem arī ap vēdera posmu ar laiku attīstās un nobriest ciets eksoskelets. Kad čaula ir nobriedusi, krabis pārtrauc sev nēsāt līdzi gliemežvāku. Līdzīgi kā īstie krabji, arī palmu krabis vēderu tur palocītu apakšā zem krūtīm.
Reizi gadā, augot lielākam, palmu krabis maina eksoskeletu. Čaulas nomaiņas periodā krabis ierokas bedrē apmēram viena metra dziļumā. Tur viņš paliek noslēpies apmēram 3—16 nedēļas (atkarībā no īpatņa lieluma), līdz čaula ir nomainījusies un nocietējusi. Jaunais eksoskelets nocietē apmēram 1—3 nedēļu laikā (atkarībā no īpatņa lieluma).
PvP
Player versus player (PVP; no angļu valodas — 'spēlētājs pret spēlētāju') ir interaktīvs konflikts daudzspēlētāju datorspēlē starp diviem vai vairāk nekā diviem tās dalībniekiem. Tā pretstats ir player versus environment (no angļu valodas — 'spēlētājs pret vidi'), kurā spēlētājs cīnās ar datora vadītiem briesmoņiem. PvP elements galvenokārt ir sastopams daudzspēlētāju tiešsaistes lomu spēlēs un lomu spēlēs.
Palmu krabis
Bioloģija
Palmu krabim piemīt vairākas adaptācijas, pateicoties kurām, tas spēj dzīvot uz sauszemes. Tam ir pārveidojušās žaunas, kuras piemērotas skābekļa iegūšanai no gaisa. Žaunas ietver sūklim līdzīgi audi, kuriem visu laiku jābūt mitriem. Lai tos mitrinātu, palmu krabis iemērc kājas ūdenī un samērcē savas žaunas. Tomēr tas nespēj peldēt un, paliekot pārāk ilgi ūdenī, tas noslīkst. Tam, līdzīgi kā visiem vientuļniekvēžiem, ir izcila oža, ar kuras palīdzību tas atrod sev barību.
Vairošanās
Palmu krabji dzimumbriedumu sasniedz apmēram 5 gadu vecumā, bet to dzīves ilgums var sasniegt vairāk kā 60 gadus. Pārošanās notiek uz sauszemes, bet pēc tam mātīte ar apaugļotajiem ikriem, kas paslēpti zem vēdera, dodas uz jūru, kur tos iznērš. No ikriem izšķiļas kāpuri, kuri kā planktons peld jūrā apmēram 28 dienas. Pēc tam kāpuri nolaižas uz gultnes, kur atrod tukšus gliemežvākus, un 21—28 dienas turpina attīstību paslēpies drošā vietā, kā arī pārvietojoties ar gliemežvāku visur kopā. Šajā periodā tas ik pa brīdim apciemo arī sauszemi. Līdzko gliemežvāks kļūst par mazu un šauru, tas tiek nomainīts pret lielāku. Nobriestot spēcīgākam, mazais krabītis kopīgi ar atrasto gliemežvāku izceļo no jūras, uzsākot sauszemes dzīves posmu. Uz sauszemes, ja krabis nespēj piemeklēt nākamā izmēra gliemežvāku, tas izmanto kokosrieksta čaumalu. Palmu krabis aug lēnām. Sasniedzot trīs gadu vecumu, tas joprojām ir mazāks par 2 cm, bet ap šo laiku tam ir nocietējis eksoskelets uz vēdera posma, un jaunais krabis pamet gliemežvāku.
Zelta avenes balva
Zelta avenes balva (en) ir amerikāņu publicista Džona Vilsona 1980. gadā dibināta antibalva, kas atzīmē gada sliktāko filmu, aktieru sliktākās lomas, scenāriju, režiju, kinodziesmu. To izveidoja kā pretstatu Amerikas Kinoakadēmijas balvai un to parasti pasniedz dienu pirms Amerikas Kinoakadēmijas balvu ceremonijas. Zelta avenes balva parasti sastāv no plastmasas avenes, kas nopūsta ar zelta krāsu uz plastmasas pamatnes — kas maksā aptuveni piecus ASV dolārus.
Pirmo reizi balvas pasniedza (par sliktākajiem darbiem 1980. gadā). Kopš tā laika balvas pasniedz katru gadu. norisinājās 43. Zelta avenes balvas ceremonija.
Latviešu valodas minimālie pāri pēc intonācijas
Latviešu valodas minimālie pāri pēc intonācijas ir vārdi, kuru vienīgā šķirējpazīme (ārpus konteksta) ir to intonācija.
Dažādos latviešu valodas paveidos viena no trīs literārās latviešu valodas intonācijām tiek sinkretizēta ar kādu citu. Rīgā krītošā intonācija parasti tiek sinkretizēta ar lauzto (Latgalē savukārt stieptā tiek sinkretizēta ar krītošo). Rīgas izruna kā de facto latviešu valodas standarts norādīta atsevišķi.
Sarakstā ir uzskaitītas lielākoties tikai lemmas, homoformas (piemēram, "es vēlu";  "ne agri") ir dotas tikai atsevišķos gadījumos.
1957. gads kosmonautikā
Šeit apkopoti 1957. gada nozīmīgākie notikumi kosmonautikā.
Slampes pagasts
Daba
Slampes pagasta austrumu daļa atrodas Viduslatvijas zemienes Zemgales un Tīreļu līdzenumā, bet rietumu puse ir jau Austrumkursas augstienes Spārnenes viļņotajā līdzenumā. Pagasta virsas augstums virs jūras līmeņa svārstās no 14 m līdz 64 m. Slampes pagasta teritorijā atrodas daļa no Ķemeru Nacionālā parka.
No dabas objektiem var doties apskatīt Lielo Ķemeru tīreļa taku, skatu torni, kas atrodas uz Lielās Ķemeru tīreļa takas
Vēsture
Pagasta teritorijā agrāk atradās divas muižas: Slampē un Vīkselē; kad izveidoja pagastu ar tagadējo teritoriju, arī Praviņu un Spirgus muižas. Savā laikā pagastā ir bijušas trīs vējdzirnavas un vienas ūdensdzirnavas. Vēl ir bijuši trīs krogi. Savukārt baznīca pagastā nekad nav bijusi, un pagasta iedzīvotāji galvenokārt apmeklējuši Džūkstes Evaņģēliski luterisko baznīcu.